BSc और जनरल नर्सिंग की 1-1 सीट रिजर्व होगी; ऐसा करने वाला देश का पहला राज्य
Kerala Transgender Student Reservation - राज्य की स्वास्थ्य मंत्री वीणा जॉर्ज ने कहा कि उनकी सरकार ट्रांसजेंडर कम्युनिटी के लिए हर क्षेत्र में कार्य कर रही है।​​​​​​ उन्हों​ने कहा कि राज्य की सरकार ऐसे समुदाय के विकास के लिए कार्य रही है,
केरल में अब ट्रांसजेंडर्स नर्सिंग की पढ़ाई कर सकेंगे। राज्य के कॉलेजों में BSc नर्सिंग और जनरल नर्सिंग के कोर्स में एक-एक सीट रिजर्व की जाएगी। देश में किसी भी राज्य में नर्सिंग कोर्स में ऐसा रिजर्वेशन पहली बार दिया गया है।
ट्रांसजेंडरो को नर्सिंग कोर्स में रिजर्वेशन पहली बार
राज्य की स्वास्थ्य मंत्री वीणा जॉर्ज ने कहा कि उनकी सरकार ट्रांसजेंडर कम्युनिटी के लिए हर क्षेत्र में कार्य कर रही है।​​​​​​ उन्हों​ने कहा कि राज्य की सरकार ऐसे समुदाय के विकास के लिए कार्य रही है, जिसके बारे में कोई बात तक नहीं करना चाहता। नर्सिंग के क्षेत्र में ट्रांसजेंडर्स को रिजर्वेशन देना इस बात का ताजा उदाहरण है।
ट्रांसजेंडर समुदाय ने इस कदम की सराहना की
ट्रांसजेंडर समुदाय ने सरकार की इस पहल की सराहना की। उन्होंने कहा कि सरकार के इस कदम से समुदाय के लोग पहले से ज्यादा आत्मविश्वास के साथ पढ़ाई कर पाएंगे। पहले भेदभाव के चलते छात्र बीच में पढ़ाई छोड़ दिया करते थे, लेकिन जब सरकार उन्हें रिजर्वेशन दे रही है, तो वे अपनी पढ़ाई को पूरी कर पाएंगे।
केरल की साक्षरता सबसे ज्यादा
2022 में जारी नेशनल सर्वे ऑफ इंडिया की एक रिपोर्ट मे बताया गया कि केरल भारत का सबसे पढ़ा-लिखा राज्य है। केरल की साक्षरता दर 96% है। वहीं राज्य सरकार दावा करती है कि राज्य की प्राथमिक स्तर की साक्षरता दर 100% है।
आप ये खबरें भी पढ़ सकते हैं....
केरल में लड़की से लड़का बना ट्रांसजेंडर प्रेग्नेंट, देश में पहला ऐसा केस
केरल के कोझिकोड में एक ट्रांसजेंडर कपल माता-पिता बना। पिछले तीन साल से साथ रह रहे जहाद और जिया पावल ने इस साल फरवरी में जानकारी दी थी कि बच्चा मार्च में जन्म लेगा। जिया ने जहाद के साथ एक फोटो भी शेयर की थी, जिसमें जहाद प्रेग्नेंट नजर आ रहे हैं। देश में यह पहला ऐसा मामला था, जिसमें पुरुष ट्रांसजेंडर ने बच्चे को जन्म दिया। पूरी खबर पढ़ें....
पद्मा लक्ष्मी बनी केरल की पहली ट्रांसजेंडर वकील, वकालत के लिए बार काउंसिल में इनरोल्मेंट कराया
केरल स्टेट बार काउंसिल में पद्मा लक्ष्मी को पहली ट्रांसजेंडर महिला वकील के रूप में चुना गया है। वह 1500 से ज्यादा ग्रेजुएट में से एक हैं, जिन्होंने रविवार को आयोजित नॉमिनेशन सेरेमनी में राज्य की बार काउंसिल में अपना नाम इनरोल्मेंट कराया। इसके बाद पद्मा को प्रैक्टिस करने के लिए सर्टिफिकेट दे दिया गया। पद्मा ने एर्नाकुलम गवर्नमेंट लॉ कॉलेज से ग्रेजुएशन किया हैं। पूरी खबर पढ़ें....